Document ID: /roh_data/filtered/fineweb-2-filterrobots_roh.jsonl.gz/37290

Dschihadist svizzer lascha liber sia dunna tudestga
- Dumengia, 19.4.2015, 12:03
Il dschihadist svizzer, ch'aveva tegnì en fermezza sia dunna e ses uffant en la Siria, ha laschà liber els. Entant sa chattian la dunna e ses uffant dad in mais en la Tirchia. L'uffizi da l'exteriur tudestg s'occupia dad els.
Quai han confermà la famiglia da la dunna e l'uffizi tudestg per fatgs da l'exteriur a la cuminanza da retschertga da la Televisiun svizra e da la gasetta «Stuttgarter Nachrichten».
La Procura publica federala a Berna maina dapi il november 2014 in’inquisiziun penala cunter il dschihadist. Il burgais dubel svizzer-tirc saja sa collià cun ina gruppa dad Al-Kaida en Siria.
RR novitads 12:00